Mauzoleu i Bibi Marjamit

Mauzoleu i Bibi Marjamit është një monument i ndërtuar gjatë Periudhës Mogule. Ai është i vendosur në zonën e Haxhiganxhit të distriktit të Narajanganxhit të Bangladeshit. Besohet se është ndërtuar nga subahdari (guvernatori) mogul i Bengalit, Shaista Khan, për vajzën e tij Bibi Marjam. Mauzoleu i Bibi Marjamit gjendet në zonën e Haxhiganxhit në distriktin e Narajanganxhit pak më në lindje të Xhamisë së Bibi Marjamit.

Historia
Periudha e ndërtimit të mauzoleut dhe xhamisë së tij të afërt vlerësohet të jetë rreth viteve 1664–1688. Mendimet rreth identitetit të Bibi Marjamit varjojnë. por shumica besojnë se Bibi Marjam ishte Turan Dakhti, motra e Iran Dakhtit, të mbiquajtur Pari Bibi, vajza e Shaista Khanit, subahdarit (guvernatorit) mogul të Bengalit në atë kohë.

Duke parë kupolën e lartë dhe disa veçori të tjera arkitekturore të ndërtesës, AH Dani është i prirur ta grupoi atë me varrin e Iran Dakhtit të mbiquajtur Pari Bibi në kompleksin e Fortesës së Lalbagut në Dhaka dhe ta identifikoi Bibi Marjamin me Turan Dakhtin, motër e Iran Dakhtit dhe vajzë e navab Shaista Khanit, subahdari mogul i Bengalit. Por sipas S. M. Taifoor, mendohet se është mauzoleu i Mariam Khatunit, gruas së Isa Khan Masnad-i-Alas.

Mendimi i Taifoor-it mund të ketë njëfarë besueshmërie në këndvështrimin se vendndodhja brenda kompleksit të Fortesës së Haxhiganxhit është i barazvlefshëm me Khizirpurin që ishte një bazë e fortifikuar dhe navale e Isa Khanit dhe stili arkitekturor i mauzoleut është i ndryshëm nga stili arkitekturor i Shaista Khanit.

Struktura
Mauzoleu është ndërtuar në mes të një oborri drejtkëndor të rrethuar me një mur të lartë, me një platformë të ngritur zoklature. Ndërtesa katrore ka një kupolë dhe veranda me harqe në të katërta anët. Harqet janë degraduar, por muret e hapura nga hyrjet harkore qëndrojnë akoma. Në qendër të mauzoleut ndodhet një varr me tre shkallë në një dhomë katërkëndëshe. Varri është mbuluar me mermer të bardhë të dizenjuar me motive floreale dhe gjethesh hardhie si dhe një cenotaf i Bibi Marjamit. Në verandat e mauzoleut janë vendosur edhe mjaft varre të përbashkëta me pllakata më pak të rëndësishëm.

Xhamia

Në anën perëndimore të mauzoleut ndodhet një xhami me tre kupola, ndërtimi i të cilës është bërë nga Shaista Khani po në vitet 1664–1688, në të njëjtën kohë me mauzoleun. Xhamia e Bibi Marjamit është emërtuar sipas Bibi Marjamit që gjendet në varrin e mauzoleut.

 Galeri Pamjesh

Shiko gjithashtu
 Xhamia e Bibi Marjamit
 Xhamia e Aurangzebit
 Mazari dhe Xhamia e Haxhi Baba Saleh
 Varri i Kolombo Sahibit
 Xhamia Sat Gambuxh
 Xhamia e Kartalab Khanit
 Xhamia e Khan Mohamad Mridhas
 Xhamia e Musa Khanit në Dhaka
 Husaini Dalani
 Xhamia e Shahbaz Khanit
 Azimpur Dajera Sharif Khankah
 Zamindar Bari i Baishrashit
 Zamindar Bari i Lakshman Sahas
 Zamindar Bari i Kokilpairit
 Ura e Mirkadimit
 Bikramapuri
 Sonargaoni
 Panam Nagari
 Historia e Bangladeshit
 Arkitektura e Bengalit
 Lista e monumenteve të rëndësishme në divizionin e Dhakës

Referime

Bibliografia







Kategoria:Ndërtesa të përfunduara në shekullin XVII
Kategoria:Monumente dhe struktura varrimi
Kategoria:Atraksione turistike në Bangladesh
Kategoria:Mauzole